CELEX: 62007CO0506
Language: lv
Date: 2009-09-03 00:00:00
Title: Tiesas rīkojums (septītā palāta) 2009. gada 3.septembrī. # Lubricantes y Carburantes Galaicos SL pret GALP Energía España SAU. # Lūgums sniegt prejudiciālu nolēmumu: Audiencia provincial de La Coruña - Spānija. # Reglamenta 104. panta 3. punkta pirmā daļa - Konkurence - Aizliegtas vienošanās - EKL 81. pants - Piegādātāja un degvielas uzpildes stacijas pārvaldītāja starpā noslēgts līgums par degvielas un degmaisījumu ekskluzīvu piegādi - Atbrīvojums - Maznozīmīgs nolīgums - Regula (EEK) Nr. 1984/83 - 12. panta 2. punkts - Regula (EK) Nr. 2790/1999 - 4. panta a) punkts un 5. panta a) punkts - Ekskluzīvo tiesību ilgums - Mazumtirdzniecības cenas noteikšana. # Lieta C-506/07.

Tiesas (septītā palāta) 2009. gada 3. septembra rīkojums – Lubricantes y Carburantes Galaicos/GALP Energía España
      (lieta C‑506/07)
      Reglamenta 104. panta 3. punkta pirmā daļa – Konkurence – Aizliegtas vienošanās – EKL 81. pants – Piegādātāja un degvielas uzpildes stacijas pārvaldītāja starpā noslēgts līgums par degvielas un degmaisījumu ekskluzīvu piegādi
         – Atbrīvojums – Maznozīmīgs nolīgums – Regula (EEK) Nr. 1984/83 – 12. panta 2. punkts – Regula (EK) Nr. 2790/1999 – 4. panta a) punkts un 5. panta a) punkts – Ekskluzīvo tiesību ilgums – Mazumtirdzniecības cenas noteikšana
      
      1.                     Konkurence – Aizliegtas vienošanās – Aizliegums – Nosacījumi – Tirdzniecības starp dalībvalstīm ietekmēšana – Konkurences
            apdraudējums – Jūtama ietekme – Degvielas un degmaisījumu ekskluzīvas izplatīšanas nolīgums starp piegādātāju un degvielas
            uzpildes stacijas pārvaldītāju, kuram nepiemēro kategoriju atbrīvojumu (EKL 81. panta 1. punkts) (sal. ar 22.–26. un 33. punktu
            un rezolutīvās daļas 1) punktu)
      2.                     Konkurence – Aizliegtas vienošanās – Konkurences apdraudējums – Ekskluzīva pirkuma nolīgumi – Vērtējuma kritēriji – Tirgus
            pieejamība (EKL 81. panta 1. punkts) (sal. ar 28.–32. punktu)
      3.                     Konkurence – Aizliegtas vienošanās – Aizliegums – Kategoriju atbrīvojumi – Ekskluzīva pirkuma nolīgumi – Regula Nr. 1984/83
            – Degvielas un degmaisījumu ekskluzīvas izplatīšanas nolīgums starp piegādātāju un degvielas uzpildes stacijas pārvaldītāju
            – Maksimālais ilgums – Atkāpe (EKL 81. panta 3. punkts; Komisijas Regulas Nr. 1984/83 redakcijā ar grozījumiem, kas izdarīti
            ar Regulu Nr. 1582/97, 12. panta 2. punkts) (sal. ar 34.–41. punktu un rezolutīvās daļas 2) punktu)
      4.                     Konkurence – Aizliegtas vienošanās – Aizliegums – Kategoriju atbrīvojumi – Vertikāli nolīgumi – Regula Nr. 2790/1999 – Degvielas
            un degmaisījumu ekskluzīvas izplatīšanas nolīgums starp piegādātāju un degvielas uzpildes stacijas pārvaldītāju – Maksimālais
            ilgums – Atkāpe (EKL 81. panta 3. punkts; Komisijas Regulas Nr. 2790/1999 5. panta a) punkts) (sal. ar 42.–47. punktu un rezolutīvās
            daļas 3) punktu)
      5.                     Konkurence – Aizliegtas vienošanās – Aizliegums – Kategoriju atbrīvojumi – Ekskluzīva pirkuma nolīgumi – Regula Nr. 1984/83
            – Vertikāli nolīgumi – Regula Nr. 2790/1999 – Ieteicamās pārdošanas cenas noteikšana (Komisijas Regulas Nr. 1984/83 redakcijā
            ar grozījumiem, kas izdarīti ar Regulu Nr. 1582/97, 11. pants un Komisijas Regulas Nr. 2790/1999 4. panta a) punkts) (sal.
            ar 49.–56. punktu un rezolutīvās daļas 4) punktu)
      Priekšmets
      
         Lūgums sniegt prejudiciālu nolēmumu – 
               Audiencia Provincial de La Coruña
                – EKL 81. panta 1. punkta a) apakšpunkta, Komisijas 1983. gada 22. jūnija Regulas (EEK) Nr. 1984/83 par Līguma 85. panta
                  3. punkta piemērošanu ekskluzīva pirkuma nolīgumu kategorijām (OV L 173, 5. lpp.) preambulas astotā apsvēruma, 10. panta un
                  12. panta 1. punkta c) apakšpunkta un 2. punkta un Komisijas 1999. gada 22. decembra Regulas (EK) Nr. 2790/1999 par Līguma
                  81. panta 3. punkta piemērošanu vertikālu vienošanos un saskaņotu darbību kategorijām (OV L 336, 21. lpp.) 4. panta a) punkta
                  un 5. panta interpretācija – Piegādātāja un degvielas uzpildes stacijas pārvaldītāja vienošanās par degvielas un degmaisījumu
                  ekskluzīvu izplatīšanu – Degvielas uzpildes stacija, kuru piegādātājs uzcēlis saskaņā ar tālākpārdevēja tam uz 25 gadiem piešķirtām
                  īpašumā esoša zemesgabala apbūves tiesībām un pēdējam nodevis lietošanā uz tikpat ilgu laiku
               
            Rezolutīvā daļa:
      
         
                  1)
               
               
                  
               
               
                  	uz tādu līgumu kā pamata lietā esošais, kurā ir paredzēts par labu naftas produktu piegādātājam uz 25 gadiem nodibināt lietu
                     tiesības, proti, tā sauktās “apbūves tiesības”, un kurā šim pēdējam ir atļauts uzcelt degvielas uzpildes staciju un to iznomāt
                     zemesgabala īpašniekam uz šo tiesību ilgumam atbilstošu laiku, gadījumā, ja tajā ir ietverti noteikumi par preču mazumtirdzniecības
                     cenu noteikšanu un/vai ekskluzīva pirkuma vai nekonkurēšanas saistības, kuru spēkā esamības ilgums pārsniedz laika ierobežojumus,
                     kas paredzēti 1983. gada 22. jūnija Regulā (EEK) Nr. 1984/83 par Līguma [81]. panta 3. punkta piemērošanu ekskluzīva pirkuma
                     nolīgumu kategorijām redakcijā ar grozījumiem, kas izdarīti ar Komisijas 1997. gada 30. jūlija Regulu (EK) Nr. 1582/97, kā
                     arī Komisijas 1999. gada 22. decembra Regulā (EK) Nr. 2790/1999 par Līguma 81. panta 3. punkta piemērošanu vertikālu vienošanos
                     un saskaņotu darbību kategorijām, neattiecas EKL 81. panta 1. pantā noteiktais aizliegums, ja vien tas nedraud iespaidot tirdzniecību
                     starp dalībvalstīm un tā mērķis vai sekas nav jūtama konkurences ierobežošana, kas jākonstatē iesniedzējtiesai, it īpaši ņemot
                     vērā šā līguma saimniecisko un juridisko kontekstu;
                  
               
            
         
                  2)
               
               
                  
               
               
                  	Regulas Nr. 1984/83 redakcijā ar grozījumiem, kas izdarīti ar Regulu Nr. 1582/97, 12. panta 2. punkts ir jāinterpretē tādējādi,
                     ka saistībā ar tajā paredzētās atkāpes īstenošanu tajā netiek liegts ekskluzīvu tiesību vienošanās spēkā esamības ilgumam
                     pārsniegt minētajā regulā paredzētos laika ierobežojumus gadījumā, ja zemesgabala īpašnieks piegādātājam ir nodevis apbūves
                     tiesības uz 25 gadiem un šis pēdējais ir apņēmies uzcelt degvielas uzpildes staciju, kas iznomājama zemesgabala īpašniekam
                     tās ekspluatēšanai uz šo tiesību ilgumam atbilstošu laiku;
                  
               
            
         
                  3)
               
               
                  
               
               
                  	Regulas Nr. 2790/1999 5. panta a) punkts ir jāinterpretē tādējādi, ka saistībā ar tajā paredzētās atkāpes īstenošanu tajā
                     tiek liegts vienošanās par ekskluzīvām tiesībām spēkā esamības ilgumam pārsniegt minētajā regulā paredzētos laika ierobežojumus
                     gadījumā, ja zemesgabala īpašnieks piegādātājam ir nodevis apbūves tiesības uz 25 gadiem un šis pēdējais ir apņēmies uzcelt
                     degvielas uzpildes staciju, kas iznomājama zemesgabala īpašniekam tās ekspluatēšanai uz šo tiesību ilgumam atbilstošu laiku;
                  
               
            
         
                  4)
               
               
                  
               
               
                  	tādiem līguma noteikumiem par preču mazumtirdzniecības cenām kā pamata lietā esošie var piemērot Regulā Nr. 1984/83 redakcijā
                     ar grozījumiem, kas izdarīti ar Regulu Nr. 1582/97, kā arī Regulā Nr. 2790/1999 paredzēto kategoriju atbrīvojumu, ja piegādātājs
                     vienīgi nosaka augstāko pārdošanas cenu vai iesaka pārdošanas cenu un tādējādi tālākpārdevējam ir faktiski iespējams šo pārdošanas
                     cenu noteikt. Šādiem noteikumiem minēto atbrīvojumu turpretim nevar piemērot, ja to iznākumā piegādātājs tieši vai netieši
                     jeb slēpti panāk mazumtirdzniecības cenas noteikšanu vai nosaka zemāko pārdošanas cenu. Jautājums, vai tālākpārdevējam ir
                     šādi ierobežojumi, jānoskaidro iesniedzējtiesai, ņemot vērā līgumsaistību kopumu to saimnieciskajā un juridiskajā kontekstā,
                     kā arī pamata lietas dalībnieku rīcību.